Hemnes

Denne artikkelen omhandler kommunen Hemnes. For tettstedet i Aurskog-Høland, se Hemnes (tettsted).
Hemnes (umesamisk: Heäjmmanássja) er en kommune i Helgeland i Nordland. Den grenser i nord mot Rana, i sør mot Hattfjelldal og i vest mot Vefsn. I øst grenser den mot Storumans kommune i Västerbottens län i Sverige. Hemnes består av tettstedene Hemnesberget, Finneidfjord, Bjerka, Bleikvasslia og Korgen. Korgen er administrasjonssenter. Kommunen har et areal på 1 588,53 km², og et folketall på 4 553 per 1. januar 2014.

Kommunen ble opprettet i 1839 ved å skilles ut fra Mo herred. I 1918 ble kommunen Korgen skilt ut fra Hemnes, og i 1929 ble kommunene Sør-Rana og Elsfjord skilt ut. Elsfjord ble i 1962 innlemmet i Vefsn. I 1964 ble Hemnes slått sammen med Korgen, den sørlige delen av Sør-Rana, samt Røvassbukta og Tustervassområdet i Hattfjelldal til den nye storkommunen Hemnes. 

Kommunen er en allsidig næringskommune med hovedvekt på landbruk, kraftproduksjon, mekanisk industri, trevare og båtbygging.

Generelt 
Kommunevåpenet forestiller en båtklammer i gull mot koboltblå bakgrunn.

Hemnes var en del av Terra-skandalen fra 2007.

Nortura (Gilde) åpnet 23. mai 2008 en ny fabrikk på Bjerka.

Hemnes har den eldste fortsatt operative lokalradioen i Norge, Radio Korgen.

Avisa Hemnes har siden oppstarten i november 2011 levert lokale nyheter fra Hemnes, både på papir og gjennom nettavis.

Geografi 
Fjellmassivet Okstindan ligger i Hemnes kommune, med Oksskolten som kommunens og Nord-Norges høyeste topp, 1915,5 moh.
Stormyrbassenget, Bleikvatnet, Kjennsvatnet, Røssvatnet og Stormålvatnet er vann og innsjøer i kommunen.
Røssåga har sitt utspring i Røssvatnet, tar opp i seg Bleikvasselva ved Bleikvasslia og munner ut i Sørfjorden. Røssvatnet er Norges nest-største innsjø.

Politikk

Kommunestyrevalget 2019

Kommunikasjon 
Europavei 6 og Nordlandsbanen passerer gjennom kommunen. Det er også veiforbindelse til kysten av Helgeland via Leirvika, men ferjesambandet mellom Hemnesberget og Leirvika ble nedlagt i 2014. Veiforbindelsen fra Korgen via Bleikvasslia på vestsida av Røssvatnet til Hattfjelldalen (RV 806) er asfaltert til Bleikvasslia og videre til Tustervatn.

Kjente hemnesværinger 
Iver Ancher Heltzen (1784-1842), prest og naturforsker
Kristen Tobias Rivertz (1862-1937), arkitekt
Johan Albrigt Rivertz (1874-1942), jurist, høyesterettsdommer 1922-1942
Erling Falk (1887–1940), grunnlegger av det sosialistiske forbundet «Mot Dag»
Christen Finbak (1904–1954), kjemiker, professor ved (NTH) i Trondheim
Gunvor Stornes (1924-2013), forfatter 
Sigmund Lillebjerka (1931-2015), musiker og komponis
Håkon Kvernmo (1941-2016), brigader, tidl. sjef for Brigaden i Nord-Norge 
Laila Stien (1946-), forfatter og oversetter
Gerd-Liv Valla (1948-), tidligere LO-leder og politiker
Inga Kvalbukt (1949-), politiker (Sp)
 Ole Wiggo Bang (1951-), dirigent
Reidar Sørensen (1956-), skuespiller, teatersjef ved Nordland Teater 2008-2012
Kjell-Idar Juvik (1966-), stortingsrepresentant (Ap) 2013-2021

Vennskapsbyer
  Prokuplje
  Vännäs

Referanser

Se også
Liste over ordførere i Hemnes
Kommunestyrevalg i Hemnes (Korgen, Sør-Rana)

Eksterne lenker 
  Hemnes kommune
 Kommunefakta Hemnes - Statistisk sentralbyrå
 Hemnes - Store norske leksikon
 Hemnesberget - turistinformasjon - visisthelgeland.com
 Avisa Hemnes

 
Norske kommuner etablert i 1839